《同郑寺丞登西瀑》
宋代·陈宓

绍年一联镳，作意到西瀑。
是时新喜晴，峻壁潄清玉。
雷霆骇神新，冰莹雪胸腹。
临深足恐堕，坐石膝频促。
晷长不知永，玩久愈未足。
下山历斗潭，喧豗尚相逐。
忽逾十五里，风雨送归躅。
抵家如梦觉，始觉当暑溽。
但愿身更强，后游多秉烛。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。